Årshjul forvaltning

**Opplæringsloven § 2-8**

**Særskilt språkopplæring**

|  |  |  |
| --- | --- | --- |
| **Når** | **Hva** | **Ansvar** |
| **Innen utgangen av august** | Enkeltvedtak for 2. – 7.trinn + 9. – 10.trinn sendes foresatte og legges i elevmapper i 360. FBU gis lesetilgang. Lærere som samarbeider om elev gjør seg kjent med enkeltvedtak og lager en strukturert og langsiktig plan for opplæringen. TFO-lærer og kontaktlærer/faglærer avklarer hvilket fag og hvilke mål eleven skal jobbe mot. TFO-lærer får/finner oversikt over årsplaner, læreverk, osv. Gjør avtale om jevnlige faste møtepunkt for samarbeid.FBU sender revidert ressurstildeling ved skolestart. | Rektor/Ledelsen/Flerspråklig koordinator Kontaktlærer/Faglærer/Flerspråklig koordinator/TFOFBU |
| **Innen 25. august** | Sende oppdatert elevliste til FBU slik at høstjusteringen blir mest mulig nøyaktig. | Rektor/ledelse |
| **aug-sep** | Elever på 1. og 8.trinn, samt *nye elever* på andre trinn: Ved første samarbeidsmøte med foresatte må en informere om rettigheten flerspråklige barn kan ha i forhold til § 2-8 i Opplæringsloven. Skolen må undersøke om foresatte ønsker å benytte seg av rettigheter etter § 2-8. Skolen gjennomfører kartlegging av eleven. Kontaktlærer avklarer om foresatte *ønsker* eller *ikke ønsker* at barnet skal få tilbudet. Dette skriftliggjøres, gjerne i forbindelse med utviklingssamtale og dokumentasjon blir lagt i elevmappe. Foresatte skriver under. Særskilt språkopplæring er noe foresatte/eleven har *rett på* og *ikke plikt til*. | Kontaktlærer/ Flerspråklig koordinator/Ledelsen |
| **Innen september** | Skolene fatter enkeltvedtak for 1. og 8.trinn, samt nye elever på andre trinn. Sendes foresatte og legges i elevmappe i 360. FBU gis lesetilgang. | Rektor/ Ledelsen/ Flerspråklig koordinator  |
| **Sep - okt** | Samarbeidsmøte mellom kontaktlærer og TFO-lærer for å avklare måloppnåelse og videre arbeid for eleven. Avklare om TFO-lærer skal være med på utviklingssamtale. Ta med ferdighetsprofilen fra kartleggingsverktøyet og bruk denne som grunnlag for diskusjon på utviklingssamtale. | Kontaktlærer/TFO |
| **Innen 1. okt** | GSI: sjekk om det er samsvar mellom enkeltvedtakene som er knyttet til § 2-8 og tall som er oppgitt i GSI. | Flerspråklig koordinator/ Ledelsen |
| **Innen 01.12** | Oppdatert kartleggingsverktøy i grunnleggende norsk for språklige minoriteter (Udir). **Alle skoler skal bruke Udirs kartleggingsverktøy.** | Initiert av flerspråklig koordinator/ leder |
| **1. des** | Barnehager overleverer informasjon om kommende 1. trinns som kan ha rett på særskilt språkopplæring etter § 2-8. Barneskoler ferdigstiller kartlegging av elever på 7. trinn og overfører informasjon til u. skoler. | Flerspråklig koordinator/ Leder |
| **Innen 15.12** | Skolen sender melding om antatt ressursbehov kommende skoleår til FBU.  | Rektor/Leder/ Flerspråklig koordinator  |
| **Jan/****februar** | Ledelsen kvalitetssikrer hvor mange timer skolen har fått tildelt til Særskilt språkopplæring (SNO, TFO) og legger inn justering for neste skoleår. Går antall elever opp eller ned? Hvilken kompetanse har skolen behov for? Lag plan for samarbeid med FBU. | Rektor/Ledelsen |
| **mars – april** | Kontaktmøte med barnehager for å motta oppdatert informasjon om elever på 1. trinn til høsten. | Ledelsen/ Flerspråklig koordinator  |
| **Mars - april** | Samarbeidsmøte mellom kontaktlærer og TFO-lærer for å avklare måloppnåelse og videre arbeid for eleven. Avklare om TFO-lærer skal være med på utviklingssamtale. Ta med ferdighetsprofilen fra kartleggingsverktøyet og bruk dette som grunnlag for diskusjon på utviklingssamtale (forhåndsvarsel). Forespeile og avklare hvilken språkopplæring eleven trolig har bruk for neste skoleår. | Kontaktlærer/TFO |
| **Innen april** | Oppdatering av kartleggingsverktøyet i grunnleggende norsk for språklige minoriteter (Udir).  | Kontaktlærer/initiert av flerspråklig koordinator/ leder |
| **1.mai** | Skolene sender justerte elevlister med ressursbehov til FBU. | ledelsen |
| **Innen mai** | Overgangsmøter mellom skoler, b.sk/u.sk.  | Ledelsen u.skole |
| **Mai** | Ledelsen fordeler tildelt Særskilt språkopplærings-ressurs (SNO og TFO) og tar utgangspunkt i kartleggingen/språknivået til elevene.  | ledelsen |
| **Innen****15.05** | Vurdering med fremovermelding sendes Flerspråklig koordinator til bruk i enkeltvedtak. | Kontaktlærer/ Flerspråklig koordinator  |
| **Ca 10. juni** | Første utkast om ressurstildeling sendes til skolene. | FBU |
| **Juni** | Klargjøre enkeltvedtak, evt også sende enkeltvedtak til foresatte om alt er avklart. | Rektor/Ledelsen/ Flerspråklig koordinator  |